

REPUBLIKA HRVATSKA

OPĆINSKI SUD U RIJECI URED PREDSJEDNIKA

Komisija za provedbu

javnog natječaja

Poslovni broj 7 Su-1071/2024

 U Rijeci 04. listopada 2024.

# OBAVIJEST O TESTIRANJU PO JAVNOM NATJEČAJU

za izvanredni postupak prijama u državnu službu na neodređeno vrijeme u Općinski sud u Rijeci i to:

1 (jedan) sudski savjetnik (m/ž)

objavljenom u Narodnim novinama broj 108/24 od 18. rujna 2024., na internet stranicama Ministarstva pravosuđa i uprave, Hrvatskog zavoda za zapošljavanje, Općinskog suda u Rijeci te oglasnoj ploči Općinskog suda u Rijeci.

Na temelju članka 175. stavka 3. podstavka 4. Zakona o državnim službenicima (Narodne novine broj 155/2023 i 85/2024) i članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17 i 89/19) kandidati koji ispunjavaju formalne uvjete javnog natječaja

# u p u ć u j u s e n a t e s t i r a nj e i r a z g o v o r

koje će se održati 10. listopada 2024. (četvrtak) u Općinskom sudu u Rijeci na adresi Frana Kurelca 3 u Rijeci, na IV. katu,

za radno mjesto sudskog savjetnika testiranje s početkom u 13,30 sati, razgovor u

14,30 sati;

Popis kandidata bit će istaknut na oglasnoj ploči i na internet stranicama Općinskog suda u Rijeci.

Na temelju članka 10. u svezi članka 8 stavka 4. podstavaka 3. citirane Uredbe o raspisivanju i provedbi javnog natječaja i internog oglasa u državnoj službi testiranju mogu pristupiti samo kandidati koji zadovoljavaju formalne uvjete javnog natječaja.

Testiranje svih kandidata provest će se pisanim testom koji uključuje poznavanje ustavnog ustrojstva Republike Hrvatske i znanja bitnih za obavljanje poslova radnog mjesta za koje se primaju, a s kandidatima koji uspješno prođu testiranje održat će se razgovor.

IZVORI ZA PRIPREMANJE KANDIDATA ZA TESTIRANJE

* Ustav Republike Hrvatske (Narodne novine broj 56/90, 135/97, 8/98 - službeni pročišćeni tekst, 113/00, 124/00 - službeni pročišćeni tekst, 28/01, 41/01 - službeni pročišćeni tekst, 76/10, 85/10 - službeni pročišćeni tekst, 5/14)

* Zakon o parničnom postupku (Službeni list SFRJ broj 4/77, 36/77, 36/80, 6/80, 69/82,

43/82, 58/84, 74/87, 57/89, 20/90, 27/90, 35/91, Narodne novine broj 53/91, 91/92, 112/99, 129/00, 88/01, 117/03, 88/05, 2/07, 96/08, 84/08, 123/08, 57/11, 148/11 - službeni pročišćeni tekst, 25/13, 89/14, 70/19, 80/22 i 114/22)

* Zakon o kaznenom postupku (Narodne novine broj 152/08, 76/09, 80/11, 121/11 - službeni pročišćeni tekst, 91/12, 143/12, 56/13, 145/13, 152/14, 70/17, 126/19, 126/19 i 80/22)

PRAVILA TESTIRANJA

* po dolasku na provjeru znanja od kandidata će biti zatraženo predočavanje odgovarajuće identifikacijske isprave radi utvrđivanja identiteta; kandidati koji ne mogu dokazati identitet te osobe za koje se utvrdi da nisu podnijele prijavu na javni natječaj za mjesto za koje se obavlja testiranje, ne mogu pristupiti testiranju;

* ukoliko kandidat ne pristupi testiranju i razgovoru više se ne smatra kandidatom u postupku;

* na testiranje kandidati su dužni ponijeti jednu kemijsku olovku u plavoj ili crnoj boji; kandidati pri pisanoj provjeri znanja ne smiju koristiti tekstove izvora za pripremanje kandidata za testiranje niti druge tekstove ili bilješke;
* pisana provjera znanja traje 45 (četrdeset i pet) minuta;

* svaki dio pisane provjere znanja sastoji se od po 10 (deset) pitanja; pisana provjera znanja vrši se zaokruživanjem ponuđenih odgovora ili popunjavanjem praznina;
* kandidat može ostvariti najviše 30 (trideset) bodova i to po 10 (deset) bodova iz dijela pisanog testa poznavanja ustavnog ustrojstva Republike Hrvatske, po 10 (deset) bodova iz posebnog dijela pisanog testa (po 1 (jedan) za svako točno odgovoreno pitanje) te po 10 (deset) bodova iz razgovora; smatra se da su kandidati zadovoljili na testiranju ako su za svaki dio provedene provjere, odnosno iz razgovora, dobili najmanje 5 (pet) bodova; samo kandidati koji su uspješno zadovoljili na pisanom testu pristupiti će razgovoru s komisijom;

* ako je na provjeri znanja, sposobnosti i vještina zadovoljilo više od 20 (dvadeset) kandidata, na razgovor se upućuje najmanje 10 (deset) kandidata koji su postigli najbolje rezultate;

* razgovor s komisijom boduje se s najviše 10 (deset) bodova, a komisija će u razgovoru s kandidatima utvrđivati interese, profesionalne ciljeve i motivaciju kandidata za rad u državnoj službi;

* za vrijeme provjere znanja i sposobnosti nije dopušteno napuštati prostoriju u kojoj se provjera odvija niti na drugi način uznemiravati druge kandidate (koristiti mobitel i slično);

* u slučaju da pri pisanju testa na kraju testiranja ostane samo jedan kandidat koji nije završio s testom, pretposljednji kandidat koji je završio s testom dužan je ostati u prostoriji u kojoj se vrši testiranje dok i posljednji kandidat ne završi, a najdulje do isteka najduljeg trajanja testiranja;

* za vrijeme boravka u zgradi suda pozvani kandidati su dužni poštivati kućni red i postupati prema uputama službenih osoba; u slučaju kršenja kućnog reda i nepridržavanja uputa službenih osoba kandidati će biti upozoreni na primjeren način, a ako se i dalje nastave neprimjereno ponašati bit će udaljeni s testiranja te će se smatrati da su odustali od daljnjeg postupka testiranja;

* kandidatima koji se ne budu pridržavali gore navedenih pravila pisani test ili radnja neće se priznati niti ocijeniti;

- svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj;

OPĆINSKI SUD U RIJECI